ખંભાળીયા તા. ૧૨ઃ ગુજરાત રાજ્યમાં જમીન માપણીમાં ખાનગી કંપનીએ કરેલી ગંભીર ક્ષતિઓ ખૂલવા પામી છે. ખુદ રાજ્ય સરકારે ગુજરાતના ૧૮૦૪૭ ગામોમાંથી બે ગામોને સેમ્પલ ટેસ્ટ તરીકે સ્વીકારી સરકારના જ લોકલ સર્વેયરો દ્વારા જમીન માપણી કરવામાં આવતા ખાનગી કંપનીએ અપાયેલા રીપોર્ટમાં એકસો ટકા ભૂલો હોવાનું પ્રકાશમાં આવ્યું છે. આથી ખેડૂત હિત રક્ષક સમિતિએ સમગ્ર રાજ્યમાં આ ખાનગી કંપનીએ કરેલી માપણી ખોટી કરી છે અને ખરાબ રેકર્ડ-અહેવાલ સરકારમાં જમા કરાવ્યો હોવાનો રોષ વ્યક્ત કર્યો છે.